钦定古今图书集成/理学汇编/学行典/第202卷 > 唐绍光
## 钦定古今图书集成/理学汇编/学行典/第202卷 > 唐绍光

按《汝宁府志》：“唐绍光，字伯奋，少具至性，儿时即解承
志。及父出守凤翔，绍光白下肄业。李贼陷长安，父抗
节死事。越数月，讣音始达，绍光一痛僵仆，及甦，泪尽
继血，哀毁骨立，杖不能起。有以父榇未归，母弟流离
相责者，绍光始一啜粥，即与家人决曰：‘济则生还，不
济则以死继之，勿觅我骨’。于是提襆徒步，窜伏于青”
燐白骨闲，貌枯毁，踵流血，久，乃抵秦陇，求得父榇及
母弟焉。迨抵里营葬毕，即庐墓三年。邑令上其事，咸
以为“忠臣孝子出于一门”云。